tomron87/hebrew-wikipedia-sentences-corpus huggingface dataset:
זאת ועוד, המסדר החדש לא יענה לחמדנות אישית לידע וכוח, אלא לביסוס השלום.
אחת הדרכים העיקריות לכך היא על ידי הפצת הרמוניה ופרוגרסיביות באמצעות שיפור החיים האישיים והחברתיים.
אולם, שאיפתו של אלפרד לבצע רפורמה במסדר העתיקים נדחתה בעקבות פלישת הוויקינגים לאנגליה.
בשנת 872, מסדר העתיקים בבריטניה נקלע לעימות הראשון שלו עם מסדר הנחבאים, שהיה פעיל בצפון אירופה במהלך ארבעה עשורים.
באותה שנה, סוכן המסדר בנורווגיה, קיוטבה האכזר, נהרג בידי אייבור ורינסדוטיר, בתולת מגן ויקינגית משבט העורב שחברה לחברי הנחבאים באסם אבן אסחאק והיית'ם.
בנו של קיוטבה, גוֹרְם, הלך בעקבות אביו על ידי כך שהצטרף למסדר, אם כי הוא גורש מנורווגיה מעט לאחר מכן בידי המלך האראלד בהיר-שיער.
אחרי ששבט העורב הקים את ההתיישבות רייבנסת'ורפ באנגליה, אייבור גויסה בידי היית'ם כדי לעזור לנחבאים לאתר את חברי מסדר העתיקים ברחבי אנגליה.
עד מהרה, מעשיה משכו את תשומת ליבו של המלך אלפרד, שראה בכך הזדמנות להשיג את מטרתו.
הוא שלח לאייבור הודעות אנונימיות תחת הכינוי "החייל-חבר האביון של ישו", וסיפק לה מספר מיקומים של חברי מסדר העתיקים.
במהלך הזמן בו שהתה באנגליה, אייבור שחררה את גרנטברידג' מעולו של ויגמונד, והגנה על לינקולנשייר מפני מזימותיה של הרפריט.
היא גם איתרה את גורם בוינלנד והרגה אותו, שם הוא חיפש אחר המקדש הגדול בעזרתה של יונו מבני האיסו.
לאחר מכן, אייבור העניקה את הממצא העתיק אותו מצאה במקדש לגוֹנְוָוהָאוישוֹן, אישה ילידת שבט גַנְיֶינְגֵהָגַה.
בלונדן, חבר העתיקים סטואו פעל כמתווך בין הלשכות השונות של המסדר והוטל עליו לשמור על אחד הלהבים הקדושים של פגיון ויוביס.
לפני שהוא נהרג בידי הוויקינגית אלבה משבט העורב ובני בריתה הנחבאים, הוא שלח את הלהב אל הלבנט.
בינתיים, חברת העתיקים המלומדת פולקה ערכה מחקר על בני האיסו, ובמיוחד על יכולתם להיוולד מחדש כבני אנוש.
באסם, אייבור ואחיה המאמץ סיגורד פנו אליה בגלל הידע המוקדם שלה על אבן הסאגה - ממצא עתיק של בני האיסו שמכיל כתב יד קדום, והם לא ידעו על נאמנותה למסדר העתיקים.
הם שיתפו ביניהם פעולה כדי להטיל מצור על טירת קִינֵה בֵּל ולהשיג את אבן הסאגה, שנגנבה בידי ליידי אידווין.
אולם, פולקה בגדה בבני בריתה החדשים כאשר היא שכנעה את המלך אלפרד - אשר הגיע לפתור את הסכסוך ביניהם לבין שבט העורב - לקחת את סיגורד כאסיר של האנגלו-סקסונים.
פולקה הגיעה למסקנה שסיגורד הוא גלגול נשמתו האנושית של טיר מבני האיסו, והיא ערכה עליו ניסויים כדי להעיר בתוכו את זיכרונות חייו הקודמים וקטעה את זרועו הימנית.
למרות שבאסם ואייבור הצליחו לאתר אותה, היא הובילה אותם למלכודת ונמלטה חזרה למצודת פורטצ'סטר בסאסקס.
שם, היא המשיכה לערוך ניסויים בסיגורד עד אשר נהרגה בידי אייבור, שערכה מצור על הטירה בעזרתם של באסם ובני בריתם.
עד לשנת 878, מסדר העתיקים בבריטניה הושמד כמעט לגמרי, כאשר נשארו מאחור מספר שורדים בודדים.
אלפרד ראה בכך הזדמנות לחשוף בפני אייבור את כוונותיו האמיתיות, ושלח אליה מכתב להיפגש עמו בכפר קטן בשם אתלניי - שם חי בגלות לאחר שהפסיד בקרב צ'יפנהאם.
כשאייבור הגיעה לשם, אלפרד הציג את עצמו בתור החייל-חבר האביון של ישו והגראנד מאגיסטר של המסדר, וכן הסביר את תוכניותיו לבצע רפורמה בארגון.
הוא מסר לה מפתח לחדר העבודה שלו, כדי לעזור לוויקינגים לקבל הבנה טובה יותר בנוגע להשקפת עולמו ותוכניתו למסדר.
במרוצת הזמן, אייבור למדה לכבד את אלפרד ולא החשיבה אותו כאיום.
היא החליטה לחוס על חייו ואפשרה לו להמשיך בתוכניתו.
אולם, בשעה שמרבית המסדר אורגן מחדש כמסדר האבירים הטמפלרים, כמה משורדי מסדר העתיקים התנגדו לרפורמות של אלפרד והמשיכו בדרכי הפעולה שלהם בתמיכת הכנסייה ובני בריתם החדשים, צאצאיהם של אבירי השולחן העגול.
אחרי שגילו שחרב האקסקליבר נמצאה בידי אייבור, המסדר וצאצאי האבירים ביקשו להשיג לרשותם את פיסת העדן.
הם שיתפו ביניהם פעולה כדי לרדוף אחר הלוחמת-מכשפה וחברת הנחבאים ניאם מארגיל, שגנבה את החרב מאייבור כדי להשיבה לשבט הקלטים שלה, "נשות הערפל".
אולם, למרות כוחותיהם המשותפים, שתי הקבוצות נכשלו במטרתם, וחזו בהשמדתה לכאורה של האקסקליבר בידי בני בריתה של ניאם, היית'ם והחוזה הנורדית ולקה.
בנוסף לשותפות עם צאצאי האבירים, המסדר המשיך להמיר בכוח קהילות שלמות מהפגאניזם - אם באמצעות הכנסייה או בחטיפת נשים מבתיהן ושעבודן תחת הפילוסופיה שלהם.
אולם, השפעתם על העיירה קוטה שבמערב אוקספורדשייר הגיעה לקיצה כשניאם הרגה את האב דיאוריק, אחד מחברי המסדר.
בשנות ה-80 של המאה ה-9, שני עשורים לאחר מותה של קביח'ה, אחת ממאמיניה לשעבר בשם מקירה הצטרפה למסדר והגיעה לאנגליה.
היא חברה לאדוארד, ארל ווסטרנה, ותימרנה אותו לבצע עבורה פשיטות, לגנוב חפצים יקרי ערך ומסמכים ולהפליל את שבט העורב באותן פשיטות.
כדי לטהר את המוניטין של שבט העורב, אייבור ורינסדוטיר כרתה ברית עם רושאן, חברת הנחבאים לשעבר, שאיתרה את מקירה.
השתיים הצליחו להתנקש בחייהם של העתיקה ושל אדוארד בתוך מצודת רייבנסבורג וסיכלו את תוכניותיהם.
הרשימה הבאה מציגה את החברים העיקריים במסדר העתיקים לאורך הדורות.
המנהיגים מסומנים בסימן ₹, בעוד המאגי (ר' זורואסטריות) מסומנים בסימן ₰.
אמורגס (החט של פרס) ₹
גאיוס יוליוס רופיו (המנהיג) ₰
לואי השני, מלך איטליה ₰
פאזיל פאהים אל-קמסה (אל-רביסו) ₰
מסע'וד אל-יקע'וב (אל-ע'ול) ₰ נאדיר אבן חביד (אל-אישמע')
אתלרד הראשון, מלך וסקס ₹
איונברט (מגילת הקלף) סוהרי העושר
מסדר הוורד הלבן של פינלנד (בפינית: Suomen Valkoisen Ruusun ritarikunta) הוא אחד משלושה עיטורים רשמיים בפינלנד, יחד עם ו.
נשיא פינלנד הוא המאסטר הגדול של שלושת המסדרים.
המסדרים מנוהלים על ידי מועצות המורכבות מקנצלר, סגן קנצלר ולפחות ארבעה חברים.
למסדרי הוורד הלבן של פינלנד והאריה של פינלנד יש מועצה משותפת.
מסדר הוורד הלבן של פינלנד נוסד על ידי קארל גוסטף אמיל מנרהיים בתפקידו כעוצר ב-28 בינואר 1919. השם נבחר בעקבות ניצחון הצד הלבן במלחמת האזרחים הפינית ב-1918 ומשושנת הרלדיקה.
כללי ותקנות המסדר אושרו ב-16 במאי 1919, והכללים הנוכחיים שלו מתוארכים ל-1 ביוני 1940. סולם הדרגות המתוקן אושר לאחרונה ב-1985. הקישוטים המקוריים עוצבו על ידי אקסלי גאלן-קאללה.
בשנת 1963 הוחלפו צלבי הקרס של הצווארון בצלבי אשוח שעוצבו על ידי האמן .
עיטור הכבוד יכול להינתן הן על כישורים צבאיים והן על כישורים אזרחיים.
הסרט לכל הקטגוריות הוא בגוון אולטראמרין המופיע בדגל פינלנד, אם כי רשמית התקנון אינו מגדיר את צבע הסרט מעבר לכך שהוא "כחול כהה".
המוטו של המסדר מופיע על המדליון והוא Isänmaan hyväksi (בפינית 'לטובת המולדת').
נשיא פינלנד עונד את הצלב הגדול של הוורד הלבן של פינלנד עם צווארון (שרשרת צוואר).
הצווארון נלבש ארבעה סנטימטרים משני הצדדים ותלוי במרחקים שווים מלפנים ומאחור.
סימני הצלב הגדול והמפקד מוענקים עם כוכב חזה.
דרגות מסדר הוורד הלבן של פינלנד הן:
הצלב הגדול של הוורד הלבן של פינלנד עם צווארון
הצלב הגדול של הוורד הלבן של פינלנד
מפקד מדרגה ראשונה של הוורד הלבן של פינלנד
מפקד הוורד הלבן של פינלנד
אביר דרגה ראשונה של הוורד הלבן של פינלנד
אביר של הוורד הלבן של פינלנד
צלב ההצטיינות של הוורד הלבן של פינלנד
מדליית הדרגה הראשונה של הוורד הלבן של פינלנד עם צלב זהב
מדליית דרגה ראשונה של הוורד הלבן של פינלנד
מדליית הוורד הלבן של פינלנד
בדרך כלל הצלב הגדול עם הצווארון מוענק רק לראשי מדינות זרות, לדוגמה למלך פואד הראשון ממצרים (1935), שארל דה גול (1962), יוסיפ ברוז טיטו (1963) והמלך בירנדרה מנפאל (1988).
במקרה של בני מלוכה, ניתן להעניק אותו גם לבני זוג, כך גם יורשים מיועדים של מונרכיות נורדיות קיבלו את העיטור.
עם זאת, המאסטר הגדול רשאי עקרונית להעניק אותו כרצונו.
במהלך מלחמת העולם השנייה ניתן העיטור באופן חריג להרמן גרינג ויואכים פון ריבנטרופ.
ראשי ממשלת פינלנד מקבלים בדרך כלל את הצלב הגדול.
פוליטיקאים שמאלנים מסוימים סירבו ללבוש את הצלב, וראשי ממשלה זמניים לא קיבלו אותו.
הצלב הגדול ניתן גם לנשיאי בית המשפט העליון ובית המשפט המנהלי העליון, לארכיבישוף טורקו ופינלנד, ולקנצלר המסדר.
הצלב הגדול עם צווארון, תכשיטים וחרבות הוענק רק פעם אחת, לקארל גוסטף אמיל מנרהיים ב-4 ביוני 1944.
צלב גדול עם תכשיטים ניתן לשלושה פינים: הסנאטור (1938), שר החוץ (1946) וז'אן סיבליוס (1950).
הצלב הגדול עם חרבות הוענק לשלושה לוטננט גנרלים פינלנדים: היילמאר סילאסוואו, אדוורד הנל ו.
העיטור הוענק גם למספר קצינים בכירים זרים, כגון הקולונל גנרל הגרמני אדוארד דיטל.
מסדר עוף החול הוא ארגון קוסמים בדיוני המופיע בספרי הארי פוטר שכתבה הסופרת ג'יי קיי רולינג.
הארגון הופיע לראשונה בספר החמישי בסדרה, הארי פוטר ומסדר עוף החול ואוזכר במשך כל הספרים הבאים.
על פי עלילת הספרים, הארגון, שהוקם בבריטניה בשנות ה-70 על ידי אלבוס דמבלדור, נוצר כדי להילחם ולהתנגד לפעולותיו הזדוניות של אדון האופל וולדמורט ועושי דברו, אוכלי המוות.
במהלך מלחמת הקוסמים הראשונה, ניסיונו הראשון של וולדמורט להשתלט על עולם הקוסמים, מסדר עוף-החול שיתף פעולה ביחד עם משרד הקסמים, ונפילתו הראשונה של וולדמורט במהלך ניסיונו לרצוח את הארי פוטר הביאה להפסקת פעילותו (וכך גם לסיום המלחמה).
המסדר חזר לפעול בשנית לאחר עלייתו המחודשת של וולדמורט, כאשר הוא שומר על עצמו בסוד גם מפני משרד הקסמים, שכן זה סירב להכיר בעובדה שוולדמורט חזר.
המסדר השתמש בביתו של סיריוס בלק שבכיכר גרימולד מספר 12 בתור מפקדה.
בתחילת שנות ה-70 של המאה ה-20 עולם הקוסמים התחיל להדרדר לכאוס: קוסם מרושע שכינה את עצמו "הלורד וולדמורט" הכריז מלחמה בגלוי על עולם הקוסמים, ומטרתו הייתה לכונן סדר עולמי חדש שבו הקוסמים ייצאו מן המחתרת וישלטו על המוגלגים.
לשם כך וולדמורט נעזר בקבוצה נבחרת של קוסמים אפלים עושי דברו, שנקראו "אוכלי המוות".
וולדמורט ועושי דברו יזמו מעשי רצח רבים מספור של מוגלגים ושל קוסמים בני-מוגלגים, אותם ראו כיצורים נחותים שלא ראויים להתקיים ("בוצדמים" בעלי דם מלוכלך ומזוהם, בניגוד לקוסמים "טהורי-דם", שהוא כינוי המתאר קוסמים שכל דורות משפחותיהם היו קוסמים).
אלבוס דמבלדור, גדול הקוסמים של המאה, שהביס לא מזמן את הקוסם האפל גלרט גרינדלוולד ובנוסף לכך נודע גם בתור האדם היחיד שוולדמורט מפחד מפניו, החליט לפעול כנגד מעשיו המסוכנים.
לשם כך הוא הקים את המסדר - אליו הוא אסף הילאים ממשרד הקסמים, אנשים שנפגעו מוולדמורט בעבר, או אנשים שהזדהו עם מטרותיו של דמבלדור.
לצורך פעילות המסדר הוא פיתח שיטה שבה חברי המסדר יוכלו לתקשר אחד עם השני בעזרת פטרונוסים מדברים.
עם זאת המלחמה לא הייתה קלה.
אוכלי המוות שעד כה הפנו את שרביטיהם כנגד מוגלגים ובני מוגלגים החלו לפעול גם נגד חברי המסדר אותם ראו כ"בוגדי דם".
היתרון המספרי במאבק היה בבירור לצד אוכלי המוות: היחס היה 20 אוכלי מוות על חבר מסדר אחד לערך.
למרות זאת המסדר המשיך להילחם בגבורה, חלק מחבריו הקריבו את חייהם בקרב, וחלק הצליחו לחמוק מוולדמורט ותומכיו - וחלקם עשו זאת מספר פעמים (דוגמת בני הזוג פוטר ובני הזוג לונגבוטום).
מפלתו הראשונה של וולדמורט הגיעה כתוצאה מכך שניסה לרצוח את בנם של בני הזוג פוטר - הארי, וקללת ההרג שבה השתמש חזרה אליו.
וולדמורט ניסה לרצוח את הארי פוטר בהיותו תינוק, כיוון שנודע לו מפי אחד ממשרתיו, סוורוס סנייפ, על נבואה שבה נובא כי זה שיצליח להביס את אדון האופל ייוולד לאלה שחמקו מוולדמורט שלוש פעמים.
אירוע זה היה האירוע שסיים את מלחמת הקוסמים הראשונה.
כשרוב תומכיו של הלורד וולדמורט לא ראו עניין להמשיך להילחם בהיעדרו.
סוורוס סנייפ, שבזמן שהעביר את הידיעה על הנבואה לוולדמורט, ביקש ממנו לרחם על לילי פוטר, שהייתה אהבת נעוריו בימי לימודיו בהוגוורטס.
כיוון שוולדמורט רצח אותה בכל זאת, סנייפ בחר להצטרף למסדר ולפעול כנגד רוצחה של לילי פוטר.
כשהוא מעמיד פנים לוולדמורט שהוא עושה זאת כדי לרגל אחרי דמבלדור, שימש סנייפ למעשה כסוכן כפול.
חבר הילדות של בני הזוג פוטר, סיריוס בלק, ששימש כשומר הסוד שלהם עד שהוחלף על ידי פיטר פטיגרו, יצא להתעמת עם חברו לשעבר ולנקום בו על בגידתו בפוטרים.
במהלך העימות פיטר פוצץ רחוב מלא במוגלגים, הורג 12 מהם ומזייף את מותו תוך כדי.
כיוון שהרוצח האמיתי זייף את מותו, רשויות אכיפת החוק של משרד הקסמים הטילו את האשמה על סיריוס, והוא נשלח ללא משפט למאסר עולם בכלא הקוסמים אזקבאן.
יחד עם סיריוס, הושלכו אל בית הסוהר אוכלי מוות רבים שביצעו פשעים איומים בשמו של אדון האופל.
ביניהם היו ארבעה אוכלי מוות בשם בלטריקס, רודולפוס ורבסטאן לסטריינג', וברטי קראוץ' הבן, שחטפו את בני הזוג לונגבוטום ועינו אותם ממושכות בקללת קרושיאטוס במטרה להוציא מהם מידע על מקום הימצאו של אדונם לשעבר.
בעקבות כך לבני הזוג נגרם נזק מוחי לצמיתות.
למרות שבאופן רשמי סיומה של מלחמת הקוסמים הראשונה הייתה גם סופה של פעילות המסדר, דמבלדור חשד שוולדמורט לא נעלם סופית, ויום יבוא והוא ישוב לגופו הגשמי וינסה להשלים את משימתו שבה כשל - הריגתו של אויבו הנצחי מאותה הנבואה, הארי פוטר.
לשם כך הוא מינה קבוצה של חברי מסדר לשעבר לשים עין על הארי בילדותו, והם אכן עשו כך עד שהארי התחיל את לימודיו בהוגוורטס.
בסופו של דבר, ובסיועם של זנב תולע וברטי קראוץ' הבן, וולדמורט הצליח לחזור אל גופו הגשמי.
באותה ההזדמנות הוא לחם בהארי וניסה להרוג אותו, אבל כשל בכך, והארי נותר בחיים כדי להתריע על שובו של וולדמורט.
כתוצאה מכך דמבלדור החליט להקים את המסדר מחדש, ובעזרתו של סיריוס בלק, שהצליח לברוח ממאסר השווא שלו באזקבאן, הצליח לגייס את מרבית חבריו תוך פחות משעה.
סיריוס הוא גם זה שהציע את בית משפחתו הישן בכיכר גרימולד מספר 12, לונדון כמפקדה עבור חברי המסדר.
עם זאת, בניגוד לתקופת פעילותו הקודמת של המסדר, היחסים עם משרד הקסמים ירדו באותה תקופה לשפל המדרגה.
הסיבה הייתה כיוון שקורנליוס פאדג', מי ששימש באותה העת שר הקסמים בבריטניה, סירב להאמין לדיווחיו של דמבלדור כיוון שחשב שכל זה הוא בעצם מזימה של דמבלדור להדיח אותו ממשרת השר ולהשתלט עליה בעצמו (למרות שדמבלדור כלל וכלל לא רצה בכך).
בעקבות כך, משרד הקסמים וערוצי התקשורת החלו במסע הכפשה נגד דמבלדור (והארי פוטר) בניסיון להציג את דמבלדור כסנילי (ואת הארי כמטורף), דבר שהקשה על פעילות המסדר ואילץ רבים מחבריו לפעול במחתרת.
הפעילות באותה העת הייתה בעיקר איסוף מידע על מעשיהם החשאיים של וולדמורט ותומכיו: גם הם לא העזו לפעול בציבור, לאחר שהארי פוטר חמק מצפורניו של וולדמורט בליל היוולדו מחדש והתריע את דמבלדור על שובו.
גילוי עובדת שובו לפעילות של אדון האופל היה המאורע שהפך את הלחימה מסמויה לגלויה, והיה בעצם האירוע שפתח את מלחמת הקוסמים השנייה.
לאחר הקרב, פאדג' אולץ להתפטר ממשרתו כשר הקסמים והוחלף על ידי רופוס סקרימג'ר, ראש לשכת ההילאים לשעבר, שהנהיג קו תקיף יותר כלפי פעולותיהם של אוכלי המוות - שהפכו מאותו הרגע לגלויות: זריעת הרס וחורבן ככל האפשר בעולם המוגלגים והקוסמים גם יחד.
עם זאת, גם סקרימג'ר היה חשדן לגבי פעולות המסדר - ופעולותיו של דמבלדור בפרט - שבאותו זמן החל לחנוך אישית את הארי, וללמד אותו על ההורקרוקסים של וולדמורט: חפצי קסם אפלים שבאמצעותם וולדמורט השיג את סוד האלמוות.
למרות זאת חלק מחברי המסדר המשיכו לקיים את פעולותיהם.
רמוס לופין למשל, ירד למחתרת כדי להשיג מידע על אחיו, אנשי-הזאב, ולגייס אותם לפעולה כנגד וולדמורט.
חלק מחברי המסדר השגיחו על הנעשה בבית הספר, ואף הגנו על בית הספר בזמן אירוע פלישת אוכלי המוות לטירה בסוף הספר השישי - ששיאה היה "הקרב במגדל האסטרונומיה", בו נהרג דמבלדור מידיו של עמיתו לעבודה ולמסדר, סוורוס סנייפ.
לאחר מותו של דמבלדור, ההילאי לשעבר אלאסטור "עין הזעם" מודי נטל את הפיקוד על המסדר.
הוא שלח שניים מחברי המסדר, הסטיה ג'ונס ודדאלוס דיגל, למלט את הדרסלים, קרוביו של הארי, אל מקום מסתור, כדי שלא יהוו מטרה עבור אוכלי המוות, ולאחר מכן תכנן דרך פעולה למלט את הארי למקום בטוח יותר לפני שיגיע לבגרות, וכך תפוג ההגנה שהעניקה לו אמו לפני מותה.
מודי, שלא סמך על משרד הקסמים עקב ריבוי העובדים המשתפים פעולה עם וולדמורט, תכנן למלט את הארי בעזרת אמצעי תחבורה שלא נתונים למעקב אחרי משרד הקסמים, כאשר חלק מחברי המסדר יהיו מחופשים להארי על ידי שיקוי פולימיצי כדי לבלבל את האויב.
למרות זאת, הם נקלעו למארב מתוכנן של אוכלי המוות, ובמהלך המאורע, שזכה לכינוי "קרב שבעת הפוטרים", נהרג מודי על ידי אוכלי המוות.
כמה ימים לאחר מכן, נפל גם משרד הקסמים כולו לשליטתו של וולדמורט, לאחר שאוכלי מוות חטפו ורצחו את שר הקסמים סקרימג'ר, והעמידו בראש המשרד את אחד מעושי דברם: פאיוס ת'יקנס, שפועל תחת השפעת קללת אימפריוס.
אירוע זה מתרחש במהלך חתונתם של ביל ויזלי ופלר דלאקור, והשליטה במשרד הקסמים מאפשרת לוולדמורט להסיר את הכישוף המגונן על בית משפחת ויזלי - כתוצאה מכך אוכלי המוות פושטים על החתונה במטרה לתפוס כמה שיותר חברי מסדר.
חברי מסדר רבים קיבלו מעמד של "בוגדי דם", דבר שאילץ את המסדר להפסיק את פעילותו הגלויה ולרדת למחתרת.
הארי פוטר עצמו סומן כ"גורם שלילי מספר 1", ונאסר על פי חוק לעזור ולסייע לו.
למרות הכל, המשיכו חלק מחברי המסדר לפעול בצורה חתרנית.
חלק מחברי המסדר ניהלו תחנת רדיו מחתרתית בשם "מבט לפוטר" שעידכנה את עולם הקוסמים בזוועות שאותן מחולל וולדמורט.
באותו הזמן, הארי, רון והרמיוני מנהלים מסע ברחבי בריטניה לחיפוש והשמדת ההורקרוקסים של וולדמורט, במטרה להחליש אותו ולהפוך אותו שוב לבן-תמותה.
המסע מוביל את שלושת החברים חזרה אל בית הספר הוגוורטס, שם הם מתוודעים לפלישה המונית אפשרית לבית הספר מצד אוכלי המוות.
נוויל, שהנהיג בעצמו קבוצה מחתרתית כנגד שלטון אוכלי המוות בהוגוורטס, יצר קשר עם חברי המסדר בוגרי בית הספר, ואלו נערכו ביחד עם מורי בית הספר וחלק מתלמידי בית הספר שהורשו להשתתף בקרב, להגנה על בית הספר מפלישת אוכלי המוות.
הקרב היה קשה ואכזרי, משום שוולדמורט ציווה על כל אחד ואחד מאוכלי המוות ועושי דברו להשתתף בפלישה.
מגני הטירה, ביניהם חברי המסדר, נלחמו באומץ לב, וחלקם נפלו בקרב על הגנת בית הספר.
הקרב הסתיים כאשר הארי פוטר, שניצל בפעם השנייה מהקללה הממיתה של וולדמורט, איתגר את וולדמורט לדו-קרב פנים אל פנים והביס אותו.
תבוסתו ומותו הסופי של וולדמורט הייתה האירוע שסיים את מלחמת הקוסמים השנייה.
סופה של מלחמת הקוסמים השנייה סימנה גם את הפסקת פעולתו של המסדר, שכן וולדמורט הובס ורבים מעושי דברו הסגירו את עצמם, נמלטו, או נהרגו בקרב.
לאחר המלחמה, חלק מחברי המסדר לשעבר מונו לעמדות בכירות במשרד הקסמים, תיקנו את הנזקים שנגרמו כתוצאה מפעולותיהם של וולדמורט ועושי דברו, והנהיגו שינויים רבים וטובים בהתנהלות המסדר.
אוכלי מוות רבים, וכן עובדי משרד הקסמים (דולורס אמברידג' לדוגמה) ששיתפו פעולה עם פשעיהם של אוכלי המוות, הושלכו לאזקבאן, שבאותה העת הוצא מחזקתם של הסוהרסנים.
במהלך המאה ה-21, מתרחש אירוע הרסני שנקרא בעולם הקוסמים בשם "הפורענות" (The Calamity) ובמסגרת ה"פורענות" נחשף עולם המוגלגים, לראשונה מזה מאות שנים, לקסם, דבר שמעמיד בסכנה חמורה את "האמנה הבינלאומית לשמירת סודיות הקוסמים".
בין חברי כוח המשימה המיוחד נמנים חברים רבים במסדר עוף החול, שכנראה גויס מחדש לצורך ההתמודדות עם "הפורענות".
מייסד המסדר, ומחדש פעילותו לאחר שובו של וולדמורט לחיים.
שימש כמנהל בית-הספר לכישוף ולקוסמות במשך כמה עשורים, ונחשב לקוסם הגדול ביותר בזמנו, ולאדם היחיד שוולדמורט אי פעם פחד מפניו.
חנך אישית את הארי פוטר לקראת מלחמתו בוולדמורט.
לבקשתו, נהרג על ידי סוורוס סנייפ, כיוון שידע שממילא קיצו קרב בשל הקללה שספג כשענד את טבעת משפחת גונט ששמשה כהורקרוקס.
מינרווה מקגונגל היא המורה לשינויי-צורה בבית הספר הוגוורטס.
היא לא הצטרפה למסדר הראשון, כיוון שהעדיפה לעבוד כמרגלת עבור משרד הקסמים.
הצטרפה למסדר השני עקב השחיתות שפשטה במשרד בהנהגתו של השר פאדג'.
לחמה בקרב על הוגוורטס, בין היתר כנגד וולדמורט בעצמו פנים אל פנים.
התמנתה למנהלת בית-הספר לאחר תבוסת וולדמורט.
סיריוס בלק היה חבר ב"חבורת הקונדסאים" בה היה מכונה "רך כף" במהלך לימודיו בהוגוורטס.
חברו הטוב ביותר של ג'יימס פוטר והסנדק של בנו, הארי.
הואשם ברצח חברו פיטר פטיגרו ו-12 מוגלגים ונאסר באזקאבן.
בהמשך ברח מאזקבאן, ולאחר מכן הוכחה חפותו.
לחם בשתי מלחמות הקוסמים, והעמיד את בית משפחתו שנימצא בכיכר גרימולד מספר 12, לונדון, כמפקדה ומקום מסתור עבור מסדר עוף החול.
נרצח על ידי בת דודתו בלטריקס לסטריינג' במהלך הקרב במחלקת המסתורין בסוף הספר החמישי.
סוורוס סנייפ היה אוכל מוות שערק לשורות המסדר בסוף מלחמת הקוסמים הראשונה לאחר שוולדמורט רצח את לילי פוטר, אהבת נעוריו.
סנייפ הועסק כמורה לשיקויי קסם בבית הספר הוגוורטס וריגל עבור דמבלדור בתקופה זו, וכך למעשה שימש כסוכן כפול.
אלאסטור מודי הוא ההילאי לשעבר (צייד קוסמי אופל) הטוב ביותר שעבד במשרד הקסמים, ומי שהיה אמור ללמד התגוננות מפני כוחות האופל בספר הרביעי.
אולם, הוא נשבה על ידי אוכל המוות ברטמיוס קראוץ' הבן ופיטר פטיגרו כחלק מהתוכנית להשיב לוולדמורט את גופו.
בעברו היה חלק ממסדר עוף החול המקורי, והוא הצטרף מחדש למסדר עוף החול שהוקם בתקופה שבין הספר הרביעי לחמישי, והיה מרכיב חשוב במאבק נגד וולדמורט.
בסוף הספר החמישי הוא השתתף בקרב במחלקת המסתורין.
בתחילת הספר השביעי הוא נרצח על ידי וולדמורט בזמן המשימה להעביר את הארי למקום מבטחים.
מודי הוא פרנואיד באופיו, וחושש כל הזמן ממזימות לרציחתו, ולכן הוא שותה רק מהבקבוק האישי שלו.
לאחר שנרצח, נלקחת ממנו עין הקסם שלו, והיא נשמרת במשרדה של אמברידג' עד שהיא נגנבת משם בידי הארי בספר השביעי.
נימפדורה טונקס המכונה טונקס על ידי חבריה ודורה על ידי הוריה, היא הילאית במשרד הקסמים ואחייניתן של בלטריקס לסטריינג' ונרקיסה מאלפוי.
טונקס היא אישה מגושמת, ופעמים רבות מתואר כיצד היא נתקלת בדברים בלא כוונה תחילה.
היא מגלה עניין רב בהארי פוטר, וחשה דאגה רבה לגורלו.
טונקס נולדה מטמורפמגוס, כלומר יש לה יכולת לשנות את המראה החיצוני שלה בלי עזרת קסמים לשינויי צורה.
היא מאבדת את היכולת הזו באופן זמני בספר השישי, בעקבות אהבתה אל לופין אשר לא נענית, אך בסוף הספר השישי היא מתוודה בפומבי על אהבתה לרמוס לופין, וזמן קצר לאחר מכן השניים נישאים.
במהלך הספר השביעי נולד בנם היחיד טדי (על שם אביה של טונקס שנרצח על ידי אוכלי מוות)שנולד מטמורפמגוס כמו אמו, אך בקרב על הוגוורטס שמתרחש זמן קצר לאחר מכן היא מוצאת את מותה מידיה של דודתה בלטריקס לסטריינג'.
רמוס לופין היה אדם-זאב, וחבר ב"חבורת הקונדסאים" בה מכונה "ירחוני" ובמסדר עוף החול.
במהלך לימודיו בהוגוורטס שימש כמורה להתגוננות מפני כוחות האופל בשנתו השלישית של הארי בהוגוורטס ובסוף השנה עזב, לימד את הארי על אומנות השימוש בקסם הפטרונוס שמרחיק את הסוהרסנים, והיה אדם קרוב מאוד להארי במהלך השנים כמו לאביו.
קינגסלי שאקלבולט הוא הילאי במשרד הקסמים וחבר במסדר עוף החול.
קינגסלי הוא איש גבה-קומה ממוצא אפריקאי, קירח ובעל קול עמוק.
בספר החמישי הוא משתתף ונפצע במהלך הקרב מול אוכלי המוות במחלקת המסתורין של משרד הקסמים.
בספר השישי הוא משמש כמאבטחו של ראש ממשלת בריטניה לפי הוראה של רופוס סקרימג'ר (שר הקסמים החדש).
בספר השביעי הוא נאלץ לרדת למחתרת בעקבות נאמנותו למסדר עוף החול, אך בסוף הספר חוזר להוגוורטס ומשתתף בקרב מול אוכלי המוות של וולדמורט.
בסוף הספר השביעי הוא מתמנה לתפקיד שר הקסמים הזמני במקומו של פיוס ת'יקנס שנשלט על ידי אוכלי המוות.
מנדגוס פלצ'ר הוא גנב ופושע המגויס על ידי דמבלדור למסדר עוף החול.
פלצ'ר מתמחה בהסוואה עצמית ובהתחפשות למגוון אנשים ונשים, והוא משמש מרגל עבור המסדר.
לאחר הירצחו של סיריוס בלק בידי בלטריקס לסטריינג' הוא פושט על בית משפחת בלק (ששימש את המסדר), וגונב משם חפצים רבים ובהם את התליון של סלית'רין ששימש את וולדמורט להכנת הורקרוקס.
בתחילת הספר השביעי הוא "יוזם" את השיטה שבאמצעותה יעבירו את הארי מבית הדרסלים אל "המחילה" של הוויזלים, אך הוא עשה זאת בעקבות כישוף שהוטל עליו על ידי סוורוס סנייפ.
פיטר פטיגרו היה חבר ב"חבורת הקונדסאים" במהלך לימודיו בהוגוורטס.
הוא היה החבר החלש בחבורה, המכונה זנב-תולע כיוון שידע להפוך את עצמו לעכברוש.
פטיגרו מתואר כטיפוס בוגדני הנוטה להתחבר עם אנשים חזקים ממנו כדי לזכות בחסותם.
לאחר תום לימודיו הצטרף פטיגרו לשורות אוכלי המוות של וולדמורט, והוא שהסגיר לוולדמורט מיקומם של ג'יימס ולילי פוטר.
לאחר מכן פטיגרו הגיע אל משפחת ויזלי בצורת עכברוש וכונה סקאברס.
בספר השלישי, לאחר שנודע שסקאברס הוא פטיגרו, הארי מונע מסיריוס ולופין לחסל אותו, וכתוצאה מכך פטיגרו נותר בעל חוב עבורו.
בספר הרביעי הוא עוזר לוולדמורט לשוב לגופו הגשמי.
פטיגרו נרצח על ידי היד הקסומה שוולדמורט יצר עבורו, לאחר שריחם על הארי שהיה כלוא באחוזת מאלפוי ובכך בגד בוולדמורט.
פלר דלאקור היא תלמידה בבית הספר הצרפתי בובאטון.
פלר היא ויליה באופן חלקי, וכתוצאה מכך היא נחשבת לבחורה יפה מאוד.
הופעתה הראשונה בסדרה היא בספר הרביעי, שם היא משתתפת בטורניר הקוסמים המשולש כנציגת בית הספר שלה.
פלר לא מפגינה יכולת מרשימה, ובמשימה האחרונה של הטורניר משותקת על ידי ברטי קראוץ' הצעיר שהתחזה לאלאסטור מודי.
לפני המשימה האחרונה היא פוגשת את ביל ויזלי, לימים בעלה ואבי ילדיה.
לאחר סיום לימודיה בבובאטון מתלמדת בגרינגוטס יחד עם ביל וויזלי.
כחלק מחברותה במסדר, היא עזרה להעביר את הארי למקום מבטחים, ומאוחר יותר אירחה בביתה את הארי, הרמיוני ורון ועזרה להם להינצל מידי אוכלי המוות.
ארבלה דוֹרין פיג, המכונה גברת פיג, מופיעה לראשונה בתחילת הספר הראשון בתפקיד השמרטפית חובבת החתולים של הארי פוטר.
בספר החמישי מתברר כי היא סקיבית, והיא מסייעת להארי בהוכחת חפותו מול האשמות משרד הקסמים שטען כי הוא השתמש בקסם פטרונוס בניגוד לחוק.
הקוסם הצעיר סוורוס סנייפ לקח חלק גדול מילדותה ונערותה, והם נהיו לחברים טובים עד השנה החמישית שלהם בהוגוורטס.
בספר החמישי הארי משתמש ב"הגיגית" של דמבלדור שנמצאת בהשאלה אצל סנייפ, ורואה זיכרון של סנייפ שבו ג'יימס וסיריוס לועגים לסנייפ ומתעללים בו, ונאלץ להסכים עם טענתו הקבועה של סנייפ שג'יימס היה שחצן וביריון.
בסרטים מגולם ג'יימס על ידי אדריאן רולינס כאדם בוגר, ועל ידי רובי ג'רביס כנער צעיר.
פרנק ואליס לונגבוטום הם הילאים לשעבר במשרד הקסמים, והוריו של נוויל לונגבוטום.
לחמו במלחמת הקוסמים הראשונה, נתפסו על ידי אוכלי המוות בלטריקס לסטריינג', ברטי קראוץ' ג'וניור, רודולופוס וראבסטן לסטריינג', שעינו את בני הזוג בקללת קרושיאטוס כדי להוציא מהם מידע על מקום הימצאו של וולדמורט.
העינוי הממושך הוביל אותם לאיבוד שפיות דעתם באופן בלתי הפיך וכיום הם מאושפזים בבית החולים על שם הקדוש מנגו.
גדעון ופביאן פרואט היו האחים של מולי ויזלי, לבית פרואט.
הם היו חלק ממסדר עוף החול המקורי ובמהלך מלחמת הקוסמים הראשונה שני האחים לחמו בגבורה בחבורה של חמישה אוכלי מוות בראשות אנטונין דולוחוב, אך הוכרעו ונרצחו על ידם.
שעון הזהב שהארי קיבל ממולי במתנה לרגל יום הולדתו ה-17 והגיעו לבגרות היה שייך לפביאן פרואט.
ארתור ויזלי הוא האב במשפחת ויזלי, המתואר כאדם מקריח, ממושקף, חביב וטוב לב.
ארתור עובד בלשכה לשימוש לרעה בחפצי המוגלגים שבמשרד הקסמים.
תחביבו העיקרי של ארתור (המתואר בהרחבה בספרים) הוא אובססיה לכל מה שקשור למוגלגים.
תחביב זה מתברר כמסוכן לאחר שבתחילת הספר השני הוא נחקר והורשע במשרד הקסמים בכך שכישף מכונית כדי שתעוף.
לקראת אמצע שנתו החמישית של הארי נפצע ארתור לאחר שהוכש בזמן משימה מטעם מסדר עוף החול על ידי נגיני, הנחשית של וולדמורט.
הארי שחלם על זה דיווח לדמבלדור ואז ארתור הובהל במצב אנוש לבית חולים, ולבסוף הצליח להתאושש באופן מלא.
בתחילת הספר השישי קודם ארתור על ידי רופוס סקרימג'ר, שר הקסמים החדש.
במסגרת תפקידו החדש הוא אחראי על צוות המאתר ומחרים פריטים מזויפים המשמשים כביכול להתגוננות מפני וולדמורט ותומכיו.
בנוסף, הוא זוכה להעלאה בשכרו.
מולי ויזלי (לשעבר פרואט) היא האם במשפחת ויזלי.
מולי מתוארת כאישה שמנמנה, נמוכת קומה ולבבית.
מולי היא עקרת בית הנהנית לבשל ולסרוג.
בכל חג מולד שולחת מולי לילדיה ולהארי חבילה הכוללת סוודר ודברי מאפה.
אהבתה הרבה של מולי לבני משפחתה מתבטאת בצורת הבוגארט שלה, שהיא גופותיהם המתות של משפחתה ושל הארי.
אף על פי שמולי מתוארת כאשה חביבה, היא ידועה גם כאחת שמסוגלת להביע זעם רב ולהפגין יכולות מרשימות בתחום הקסם.
בקרב על הוגוורטס, המתרחש בשלהי הספר השביעי, היא פותחת בדו-קרב מול אוכלת המוות בלטריקס לסטריינג', ומצליחה להרוג אותה.
ביל (ויליאם) ארתור ויזלי הוא בנם הבכור של ארתור ומולי.
ביל היה מדריך בהוגוורטס, ובשנתו האחרונה נבחר לכהן כמדריך ראשי.
לאחר שסיים את לימודיו הוא החל לעבוד במצרים מטעם בנק הקוסמים גרינגוטס.
ביל פוגש את פלר דלאקור בסיום הספר הרביעי, מי שלימים תהיה אשתו.
לאחר חזרתו של וולדמורט הוא שב לבריטניה על מנת לסייע למסדר עוף החול.
בספר השישי משתתף ביל בקרב על הוגוורטס, ובמהלכו פניו מושחתות על ידי זאב האדם ואוכל המוות פנריר גרייבק.
בספר השביעי מתוארת חתונתם של ביל ופלר, המופסקת על ידי אוכלי המוות שהצליחו להשתלט על משרד הקסמים.
מספר חודשים לאחר מכן מארחים ביל ופלר את רון, הארי והרמיוני שהגיעו אל ביתם בקתת הצדפים כדי למצוא מסתור.
לאחר תום אירועי הספר השביעי נולדו לביל ולפלר שלושה ילדים ששמותיהם הם ויקטואר, דומיניק ולואיס.
צ'ארלי ויזלי הוא הבן השני של ארתור ומולי.
בזמן לימודיו בהוגוורטס הוא היה שחקן קווידיץ' בעמדת המחפש (כמו הארי פוטר), ואף היה הקפטן שהוביל את נבחרתו לזכייה באליפות בית הספר.
לאחר לימודיו הוא החל לעבוד בשמורת דרקונים ברומניה.
צ'ארלי מוזכר לראשונה בספר הראשון כשסייע להארי ולחבריו להבריח את נורברט (דרקון המחמד של האגריד) מהוגוורטס.
תפקידיו בספרים הבאים מצומצמים ביותר (למשל הבאת הדרקונים לתחרות גביע האש בספר הרביעי) ואזכורו האחרון הוא בסוף הספר השביעי כשהוא והוראס סלגהורן מובילים את כוחות הסיוע בקרב על הוגוורטס.
שימש חלק מ"חיל המשמר" של הארי בספר החמישי, ועזר למלט את בני משפחת דרסלי בספר השביעי.אלפיאס דודג'המסדר הראשון, המסדר השניחבר ילדות של אלבוס דמבלדור, השגיח בסתר על הארי בילדותו, והיה חלק מ"חיל המשמר".רובאוס האגרידהמסדר הראשון, המסדר השניחצי-ענק, אחד האנשים הקרובים ביותר להארי פוטר.
הוביל את התגבורת במהלך הקרב על הוגוורטס.מולי ויזליהמסדר השניאחותם של גדעון ופביאן פרואט שהיו חלק מהמסדר הראשון, ואשתו של ארתור ויזלי.
לחמה בקרב על הוגוורטס, בין היתר פנים אל פנים כנגד בלטריקס לסטריינג', אותה הצליחה לחסל אחת ולתמיד.הסטיה ג'ונסהמסדר השניהייתה חלק מ"חיל המשמר" בספר החמישי, ובספר השביעי עזרה למלט את הדרסלים מביתם יחד עם דדאלוס דיגל.הארי פוטרהמסדר השני (בפועל)מכונה גם "הנבחר" ו "הילד שנשאר בחיים".
לחם בקרב במחלקת המסתורין, בקרב במגדל האסטרונומיה, בקרב שבעת הפוטרים ובקרב בהוגוורטס, שם חיסל את וולדמורט אחת ולתמיד.רון ויזליחבר ילדות של הארי, לחם בקרב במחלקת המסתורין, בקרב במגדל האסטרונומיה, בקרב שבעת הפוטרים ובקרב בהוגוורטס.
עזר להארי במסע להשמדת ההורקרקסים של וולדמורט, והשמיד בעצמו אחד מהם.הרמיוני גריינג'רחברת ילדות של הארי, לחמה בקרב במחלקת המסתורין, בקרב במגדל האסטרונומיה, בקרב שבעת הפוטרים ובקרב בהוגוורטס.
היא עזרה להארי במסע להשמדת ההורקרקסים של וולדמורט, והשמידה בעצמה אחד מהם.פרד ויזליאחיו התאום של ג'ורג' ויזלי.
לחם בקרב שבעת הפוטרים ובקרב על הוגוורטס, שם מצא את מותו.נהרג בקרב על הוגוורטס.ג'ורג' ויזליאחיו התאום של פרד ויזלי.
לחם בקרב שבעת הפוטרים - שם איבד אוזן, ובקרב על הוגוורטס.
מסדר ע"ש זאב ז'בוטינסקי הוא ארגון חברתי של נאמני משנת ז'בוטינסקי ודרכו.
המסדר הוקם באוקטובר 1955. פועל על פי חוקה, שהתקבלה בכינוס הארצי השני בשנת 1959. ניתן לשנות את החוקה רק ברוב של 75% ממשתתפי הכינוס הארצי של רֵעי המסדר.
בראשית המאה ה-21 הוחלט שנשים יכולות להתקבל למסדר.
המסדר פועל כמסגרת חברתית, החותרת להגשמת הרעיונות הבאים לידי ביטוי במגילת היסוד של המסדר על ידי פעולות תרבות ורֵעוּת, על ידי קביעת דפוסים של טקס והתנהגות ועל ידי חינוך עצמי והצבת דוגמה אישית.
מטרותיו הן הפצה של רעיונותיו ופועלו של זאב ז'בוטינסקי וקיום מסגרת ידידותית בין החברים בו המזדהים עם דרכו הרעיונית ועם יעדיו.
במסגרת המסדר פועלות "מצודות", המהוות סניפים למסדר.
שש מצודות פועלות ברחבי הארץ, בירושלים, תל אביב חיפה, באר שבע ונתניה.
בכל "מצודה" ראש מצודה, משמר המצודה, בית דין וועדה לביקורת.
כדי להתקבל למסדר כחבר או חברה בו יש להיות תושב ישראל מעל גיל 25, לקבל את המלצת שלושה מחבריו, ולהגיש בקשה למשמר המצודה.
חברי המסדר משתתפים בהצבעות ויכולים להתמודד לראשות מוסדותיו.
בראש המסדר עומד "נגיד", בין נגידי המסדר נמנים אליהו גלעזר, יצחק ילין, בן-יוסף גורבי, משה יזרעאלי, ראובן ילין, אהרן צבי פרופס, משה גולד, חיים אדר, מרדכי קרנובסקי, ברוך מינקוביץ, צבי ליכטנברג, יהודה קפלן, נפתלי סילצקי, שלמה מאירי, תיאודור בלבריסקי (1997–2004), עמנואל וייזר וסמי ישראל.
הנגיד נבחר אחת לשנתיים על ידי רעי "הכינוס הארצי", המהווה את גוף החברים העליון של המסדר, ומתכנס אחת לשנתיים.
בתקופות שבין קיומי הכינוסים הארציים, פועל "משמר הבסיס", בו פועלים לפחות שבעה חברים הנבחרים בכינוס הארצי.
התפקידים בו עוסק משמר הבסיס כוללים את ארגון המסדר, טקסים, פעילויות, רישומים, ענייני כספים וגנזך המסדר.
ליד משמר הבסיס פועלת מועצת המסדר המשמשת גוף מייעץ המעלה נושאים לדיון, ובראשה עומדים נגיד המשמר, כמו גם נגידים לשעבר וראשי מצודות.
מטרות המסדר על פי החלטותיו:
"להחדיר בקרב רעי המסדר את השאיפה להגות במשנתו הציונית והכלל אנושית של זאב ז'בוטינסקי, לחקרה, לפתחה ולהפיצה על ידי מגע אישי וציבורי.
להקנות לרעי המסדר את כל אותן המידות והתכונות אשר זאב ז'בוטינסקי כלל אותן במושג "הדר".
לטפח בקרב רעי המסדר ובציבור הרחב את התודעה לצרכים המדיניים, החברתיים, הכלכליים והתרבותיים של העם היהודי ומדינתו, ולעודד היענות לצרכים אלה, תוך כדי שמירת צביונו האל-מפלגתי של המסדר כגוף.
להשתית את היחסים בין רע המסדר לזולתו על רעות, סובלנות ומסירות הדדית.
להפעיל שורה של פעילויות כדי להפיץ את רעיונותיו של זאב ז'בוטינסקי והגותו, להראות את השייכות שלהם לבעיות השעה של מדינת ישראל והעם היהודי ולהגשמת הציונות."
במסגרת המסדר פועלת הוצאה לאור של ספרים והפצת מאמרים הקשורים למשנתו של זאב ז'בוטינסקי ולתולדות חייו; ובכלל זה תרגומם של כתבי ז'בוטינסקי בלועזית והוצאתם לאור בההדרה מדעית.
מאז 1962 מוציא המסדר רבעון בשם האומה.
בשני האירועים משתתפים אורחי כבוד, שנושאים את הנאומים המרכזיים; המסדר עורך טקסי התייחדות עם זכרם של רֵעים שהלכו לעולמם.
משנת 1962 מוציא המסדר לאור את כתב העת האומה, הבמה למחשבה לאומית, לתיעוד ולספרות, המופיע בקביעות מידי רבעון.
ב־1959 החל המסדר להעניק את "פרס ז'בוטינסקי לספרות ומחקר".
הפרס מוענק מדי שנתיים בתחומי הגות, מחקר, פובליציסטיקה, ספרות: שירה ופרוזה, אומנות, או על מפעל חיים ברוח משנתו של זאב ז'בוטינסקי.
המסדר מעניק אחת לשנה "אות הוקרה על מפעל חיים".
וכן מלגות לתלמידי בתי ספר וסטודנטים על עבודותיהם בנושאים לאומיים.
מסדר ציון (בצרפתית Prieuré de Sion) הוא שמה של אגודת סתרים בדויה אשר הייתה במרכזה של תרמית היסטוריוגרפית רחבת היקף בעלת אופי של תאוריית קשר.
השמועה בדבר קיומו של הארגון הופצה לראשונה בשנת 1956 על ידי קבוצה צרפתית בשם אילומינטי, בת ארבעה חברים: פייר פלנטאר, אנדרה בונומה, ג'ין דלוואל וארמנד דפה.
ככל הנראה מתוך מטרה לקדם עמדות שמרניות ומלוכניות, הקבוצה הפיצה ידיעות בדבר אחווה סודית בשם "מסדר ציון" אשר הוקמה בשנת 1099 ובין חבריה נמנו דמויות היסטוריות בולטות כגון לאונרדו דה וינצ'י, ויקטור הוגו, אייזק ניוטון ובוטיצ'לי.
כמו כן, נטען כי הארגון אחראי להתרחשויות היסטוריות שונות ובהן מסעות הצלב והקמת מסדר הטמפלרים (מסדר אבירי ההיכל).
מטרתו המוצהרת של המסדר הייתה להגן על צאצאי השושלת המֶרובינגית הקדומה, שהם על פי חברי המסדר למעשה צאצאי ישו ומרים המגדלית, ולפיכך מהווים את השושלת המלכותית הלגיטימית של צרפת.
חברי הקבוצה העמידו פנים כחברים באחווה סודית עתיקה ואף הטמינו מסמכים מזויפים בארכיונים ובכנסיות המאששים את קיומו של המסדר.
זיופים אלו הובילו ב-1967 לפרסום הספר "האוצר האבוד של רן לה שאטו", מאת הסופר הצרפתי ג'רלד דה סָדֶה, המתחקה אחר ההיסטוריה של הארגון.
הספר הפך לרב מכר בצרפת והקנה אמינות לתרמית.
על אף שעדויות לזיוף המסמכים אשר על פיהם נכתב הספר נחשפו מיד לאחר פרסומו, המיתוס סביב המסדר המשיך לצמוח.
במהלך שנות ה-70 של המאה העשרים ערך ה-BBC מספר תוכניות תחקיר על המסדר ועל בסיסן אף פורסם ב-1982 הספר "דם קדוש, גביע קדוש", אשר זכה להצלחה ברחבי העולם.
הרומן המטוטלת של פוקו מאת אומברטו אקו מושפע מסיפור המסדר ומציג חבורת סופרים והיסטוריונים הממציאים סיפור דומה כדי לגלות לבסוף שיש קורטוב של אמת בסיפור הבדיוני.
מיתוס המסדר התעצם מחדש ב-2003, עם הצלחתו של הספר "צופן דה וינצ'י", מאת דן בראון, אשר טווה את עלילתו סביב קיומו לכאורה של הארגון.
מסדרים צבאיים היו צורת ארגון נוצרית בימי הביניים.
מסדרים שונים היו קיימים אצל הנצרות מזה מאות בשנים, אך הם היו מסדרי נזירים שלא נקטו כלל באלימות מסוג כלשהו והם קיבלו את צביונם הצבאי רק אחרי מסע הצלב הראשון.
המסדרים האלה הורכבו מנזירים לוחמים שמטרתם הייתה קידום הנצרות באמצעים כוחניים.
כינון המסדרים הצבאיים פתח פרק חדש בנצרות, שעד אז התנגדה לשפיכות דמים באשר היא, לא כל שכן לשיתוף אנשי דת במעשי האיבה.
המסדר הראשון שכבר מראשית קיומו עסק בעיקר בפעילות צבאית הוא מסדר אבירי היכל שלמה, המוכר יותר בשם "טמפלרים".
המסדר נוסד על מנת להגן על הצליינים שעלו לרגל לירושלים אחרי כיבושה על ידי הצלבנים ב-1099. מסדרים אחרים, מהם חדשים ומהם כאלה ששינו את תפקידם המקורי, הצטרפו עד מהרה למסדר הזה.
אף שראשית המסדרים הצבאיים היא בארץ ישראל, התפשט המנהג להקים מסדרים מהסוג הזה למדינות נוספות באירופה.
מסדרים רבים הוקמו בספרד שנלחמה במוסלמים ובמקומות נוספים.
יתרה מכך, מסדרים הקימו סניפים ביבשת על מנת להגדיל את פריסתם ולהגביר את התשואות שקיבלו מתרומות.
במקומות מסוימים הצליחו המסדרים להקים מדינות של ממש בתוך אירופה (למשל המסדר הטבטוני).
עם הזמן קיבלו על עצמם המסדרים תפקידים נוספים, מלבד עיסוקים צבאיים.
כך למשל עסקו הטמפלרים בבנקאות ואילו ההוספיטלרים חזרו לתפקידם המקורי וטיפלו בחולים.
המסדר המכובד ביותר של מיכאל הקדוש וג'ורג' הקדוש הוא מסדר אבירות בריטי אשר נוסד ב-28 באפריל 1818 על ידי ג'ורג', נסיך ויילס (לימים ג'ורג' הרביעי), כאשר היה העוצר במקום אביו, ג'ורג' השלישי.
במסדר קיימים שלושה מעמדות, מהבכיר לזוטר:
מטרת המסדר היא לכבד אנשים אשר שירתו את מדינות חבר העמים או מדינות זרות.
ככלל, שגרירים ממונים למעמד "עמית".
מרגלו הבדיוני של איאן פלמינג, ג'יימס בונד, מונה גם לדרגה זו בשנת 1953, לפי הספר מרוסיה באהבה.
סיסמת המסדר היא Auspicium melioris aevi, שמשמעותה בלטינית "סימן לעידן טוב יותר".
כנרמז בשמו, פטרוני המסדר הם המלאך הקדוש מיכאל וג'ורג' הקדוש.
באחד מסמלי המסדר העיקריים נראה המלאך מיכאל כשהוא רומס את השטן.
מסדר זה הוא המסדר השישי בחשיבותו מבין מסדרי האבירות הבריטים.
לפניו נמצאים מסדר הבירית, מסדר הדרדר, מסדר פטריק הקדוש, מסדר האמבט ומסדר כוכב הודו.
אבירי מסדרו של פטריק הקדוש באו מאירלנד, אך מאז שחרורה מהממלכה המאוחדת המסדר הפסיק מלהתקיים בפועל והמינוי האחרון אליו נעשה בשנת 1934. בדומה, פסק מקיום גם המסדר של הודו מאז עצמאותה בשנת 1947.
לראשי התיבות שלעיל קיים גם פירוש הומוריסטי: "קראו לי אלוהים" - "Call Me God" (CMG), "בבקשה קראו לי אלוהים" או "מלכים קוראים לי אלוהים" - "Kindly/Kings Call Me God" (KCMG) ו"אלוהים קורא לי אלוהים" - "God Calls Me God" (GCMG).
הפירוש הנ"ל התפרסם בעיקר מסדרת הטלוויזיה "כן, אדוני השר", אך היה נפוץ בשירות הדיפלומטי כבר לפני כן.
במקור, המסדר הוקם כדי לציין את החסות הבריטית באיים היוניים, שהחלה ב-1814. איים אלו קיבלו חוקה ב-1817 תחת השם "ארצות הברית של האיים היוניים".
המסדר נועד לכבד את "הילידים של האיים היוניים והאי מלטה ושטחי החסות שלו, ונתינים אחרים של הוד מלכותו, אשר ממלאים תפקידים חשובים וחשאיים בים התיכון."
ב-1864, לעומת זאת, הסתיימה החסות הבריטית, והאיים הפכו לחלק מיוון.
הגדרת המסדר שונתה בהתאם ב-1868. מאז, החברות מוענקת לאלה אשר "ממלאים תפקידים חשובים וחשאיים בקולוניות של הוד מלכותה, ולאלה ששירתו את הכתר ביחסי החוץ של האימפריה." עקב כך, מושלים ומושלים כלליים רבים הם בין חברי המסדר.
הריבון הבריטי (כיום צ'ארלס השלישי, מלך הממלכה המאוחדת) הוא ריבון המסדר והוא ממנה את כל יתר החברים, לרוב לפי המלצת הממשלה.
החבר הבכיר ביותר לאחר הריבון הוא "האדון הגדול" (Grand Master).
בעבר, תפקיד זה היה שייך לנציב העליון של האיים היוניים.
כעת, לעומת זאת, האדון הגדול נבחר על ידי הריבון.
מחזיקי התפקיד מאז ייסוד המסדר הם:
1850-1825: הנסיך אדולפוס, דוכס קיימברידג'
1957-1936: אלכסנדר קיימברידג', הרוזן הראשון של את'לון
1959-1957: אדוארד פרדריק לינדלי ווד, הרוזן הראשון מהליפקס
1967-1959: הרולד אלכסנדר, רוזן אלכסנדר הראשון מתוניס
1967-היום: הנסיך אדוארד, דוכס קנט
במקור כלל המסדר 15 אבירים מפוארים, 20 אבירים מפקדים ו-25 עמיתים.
לאחר שהורחב המסדר כמה פעמים, הוא כולל כיום 125 אבירים מפוארים, 375 אבירים מפקדים ו-1750 עמיתים.
חברי משפחת המלוכה החברים במסדר אינם נמנים לצורך זה.
כמותם, גם אזרחים זרים אשר מונו כ"חברים של כבוד".
במסדר מכהנים שישה בעלי תפקידים: ההגמון (Prelate), הנגיד (Chancellor), המזכיר, הרשם, האחראי על הסמלים (King of Arms) ושומר הסף.
האחראי על הסמלים של המסדר אינו שייך למועצת הסמלים (College of Arms), כמו בעלי תפקידים אחרים בתחום ההרלדיקה.
שומר הסף במסדר ידוע כ"האדון נושא המוט הכחול" (Gentleman Usher of the Blue Rod) או בקיצור "המוט הכחול".
בניגוד למקבילו במסדר הבירית, האדון נושא המוט השחור, המוט הכחול אינו מבצע שום תפקיד בבית הלורדים.
חברי המסדר לובשים מדים מהודרים באירועים מיוחדים, כגון הכתרת המלך, אשר משתנים לפי מעמדם במסדר:
את גלימת המסדר לובשים רק אבירים וגבירות מפוארים.
היא עשויה מבד סאטן כחול ומשי אדום, וקשורה עם שתי ציציות גדולות.
את צווארון המסדר לובשים רק אבירים וגבירות מפוארים, גם כן.
הוא עשוי מזהב ומורכב, לסירוגין, מדמויות של אריות כורעים, צלבים מלטזיים, והאותיות SM ו-SG.
במרכז הצווארון נמצאים שני אריות מכונפים האוחזים ספר ושבעה חצים כל אחד.
באירועים אחרים חברי המסדר לובשים מדים פשוטים יותר:
את הכוכב עונדים רק אבירים וגבירות מפוארים ואבירים וגבירות מפקדים, והוא נענד עד צידו השמאלי של החזה.
כוכבם של האבירים המפוארים הוא בצורת "כוכבית מלטזית" בעלת שבע זרועות, עם פס מוזהב בין כל זוג זרועות .
כוכבם של האבירים מפקדים קטן יותר והוא בנוי משני צלבים מלטזים ללא פסי זהב.
שני הכוכבים כוללים את צלב ג'ורג' הקדוש, ובמרכזם טבעת בצבע כחול כהה עם סיסמת המסדר.
בתוך הטבעת מצויר מיכאל הקדוש מנצח את השטן.
אות המסדר הוא הסמל היחיד הנענד על ידי כל חברי המסדר.
הוא נתלה מסרט בצבעי כחול-אדום-כחול.
אבירים וגבירות מפוארים עונדים אותו על אבנט התלוי מהכתף הימנית למותן השמאלית.
אבירים מפקדים וגברים עמיתים עונדים את הסרט על הצוואר, ואילו גבירות מפקדות ונשים עמיתות עונדות אותו על קשת מעל הכתף השמאלית.
האות עצמו הוא בצורת כוכבית מלטזית בעלת שבע זרועות וזיגוג לבן.
במרכזו מצויר מיכאל הקדוש מנצח את השטן, בעוד בצידו האחורי נראה ג'ורג' הקדוש, רכוב על סוס, כאשר הוא קוטל דרקון.
מסביב לשני הציורים כתובה סיסמת המסדר בתוך טבעת כחולה כהה.
ב"ימי הצווארון", המוכרזים על ידי הריבון, חברי המסדר המשתתפים באירועים רשמיים רשאים לענוד את צווארון המסדר מעל מדי הצבא או חליפות הערב.
בכל מקרה בו נלבש הצווארון (בימי צווארון או באירועים מיוחדים), אות המסדר נלבש כשהוא תלוי ממנו.
את כל הצווארונים אשר הוענקו מאז 1948 יש להחזיר לגנזך המרכזי של מסדרי האבירות (Central Chancery of the Orders of Knighthood).
את כל הסמלים האחרים ניתן לשמור.
ביתו הראשון של המסדר היה "הארמון של מיכאל הקדוש וג'ורג' הקדוש" בקורפו - ביתו של הנציב הבריטי העליון של האיים היוניים ומקום מושבו של הסנאט היוני.
מאז 1906 קַפֶּלַת המסדר נמצאת בקתדרלת סנט פול אשר בלונדון.
הקתדרלה משמשת גם כביתה של הקפלה של מסדר האימפריה הבריטית.
תפילות של כל המסדר נערכות אחת לארבע שנים, ואבירים וגבירות מפוארים חדשים מתמנים בטקסים אלו.
לריבון ולאבירים וגבירות מפוארים מוקצים תאים בקפלה, ומעליהם מוצגים ההתקנים ההרלדיים שלהם.
על ראש תאו של האביר מוצבת קסדתו, כשהיא מקושטת במעטה ומעליה ציצת האביר.
לפי חוקי ההרלדיקה האנגלים, נשים לא נושאות קסדות או ציצות, למעט המלכה.
במקום זאת, משמש הנזר המתאים לדרגתה של הגברת.
מעל הציצה (או הנזר) מוצג דיגלו ההרלדי של האביר, מקושט עם שלט האצולה שלו.
על גבו של התא, בצורה קטנה יותר, מודבקת לוחית מפליז המציגה את שמו של האביר, שלט האצולה, ותאריך מינויו למסדר.
עם מותו של האביר, הדגל, הקסדה, המעטה והציצה מוסרים מהתא.
הלוחית, לעומת זאת, נשארת קבועה מעל התא, כך שמעל תאי הקפלה נשארת עדות צבעונית של האבירים והגבירות המפוארים מאז 1906.
לחברי המסדר של מיכאל הקדוש מוקצים מקומות בסדר הקדימוּת.
גם נשותיהם של גברים החברים במסדר נמצאות בסדר הקדימות, וכמוהן גם בנים, בנות וכלות של אבירים מפוארים ואבירים מפקדים.
לעומתם, קרובי משפחה של נשים החברות במסדר לא תופסים מקום בסדר הקדימות.
(ככלל, אנשים יכולים לקבל קדימות מהאב או הבעל, אך לא מהאם או האישה.)
אבירים מפוארים ואבירים מפקדים מוסיפים את הקידומת סֶר (Sir) לשמם, ואילו גבירות מפוארות וגבירות מפקדות מוסיפות את הקידומת דֵים (Dame).
נשות האבירים רשאיות להוסיף את הקידומת ליידי (Lady), אך לא קיימת קידומת מקבילה לבעליהן של גבירות המסדר.
נסיכים ובני אצולה אינם משתמשים בצורה זו, למעט כאשר נכתב תארם במלואו.
יתרה מזאת, אנשי הכמורה וחברים של כבוד אינם משתמשים בקידומות של אבירות.
אבירים וגבירות מפוארים מוסיפים לאחר שמם את האותיות GCMG.
אבירים מפקדים וגבירות מפקדות מוסיפים את האותיות KCMG ו-DCMG בהתאמה.
כך למשל, בעלה של המלכה ויקטוריה היה "אלברט, נסיך סקסה-קובורג-גותה, GCMG".
אבירים וגבירות מפוארים רשאים להוסיף לשלט האצולה שלהם תומכים, עיגול עם המוטו וצווארון.
העיגול תמיד יהיה מעל הצווארון, או מחוצה לו.
אבירים וגבירות מפקדים ועמיתים רשאים להציג את העיגול, אך לא את הצווארון, כאשר הוא מקיף את השלט.
האות מצויר כאשר הוא תלוי מהצווארון או מהעיגול.
המסדר המהולל ביותר של פטריק הקדוש הוא מסדר אבירות בריטי השייך לאירלנד.
המסדר הוקם על ידי ג'ורג' השלישי מלך בריטניה בשנת 1783. אבירים הוכתרו למסדר בצורה סדירה מאז ועד לשנת 1922, עת רובה של אירלנד קיבלה עצמאות בשם מדינת אירלנד החופשית.
למרות שהמסדר ממשיך להתקיים רשמית עד היום, המינוי האחרון למסדר נעשה בשנת 1936, והאביר האחרון של המסדר, הנסיך הנרי, דוכס גלוסטר, נפטר בשנת 1974. למרות זאת, המלך עודנו הריבון של המסדר, ואחד מבעלי התפקידים, האחראי על הסמלים של אלסטר (Ulster King of Arms) עדיין בתפקידו.
פטריק הקדוש הוא פטרון המסדר, וסיסמתו היא ?Quis separabit – רמיזה לתרגום הוולגטה של איגרת פאולוס השליח אל הרומאים, פרק ח', פסוק 35: "מי יפרידנו מאהבת המשיח?".
רוב מסדרי האבירות בממלכה המאוחדת כוללים את כלל הממלכה, אך שלושת המסדרים הנעלים ביותר שייכים כל אחד לאומה אחת.
מסדר פטריק הקדוש, השייך לאירלנד, הוא המסדר הצעיר והפחוּת בחשיבותו מבין השלושה.
מקבילו האנגלי, מסדר הבירית, הוא מסדר האבירות העתיק ביותר בבריטניה, ותחילתו כבר במאה ה-14. המסדר הסקוטי הוא מסדר הדרדר, שהוקם, בגלגולו הנוכחי, בשנת 1687.
מסדר פטריק הקדוש הוזכר בתקשורת בשנת 1907, כאשר סמליו, יהלומי הכתר האיריים, נגנבו מטירת דבלין זמן קצר לפני ביקורו של ריבון המסדר, המלך אדוארד השביעי.
המקרה נשאר בגדר תעלומה עד היום.
המסדר המרומם ביותר של כוכב הודו הוא מסדר אבירות אשר נוסד על ידי המלכה ויקטוריה בשנת 1861. המסדר כולל 3 מעמדות:
מאז עצמאותה של הודו בשנת 1947 לא נעשו יותר מינויים למסדר.
סיסמת המסדר היא אור גן-העדן מדריכנו (Heaven's light our guide).
סימלו של המסדר הוא "כוכב הודו", אשר מופיע גם על דגל המושל הכללי של הודו.
זהו הבכיר מבין שני המסדרים של האימפריה ההודית.
המסדר הזוטר יותר הוא המסדר הבולט ביותר של האימפריה ההודית (The Most Eminent Order of the Indian Empire).
כמו כן, זהו המסדר הבריטי החמישי בחשיבותו, לאחר המסדר הנאצל ביותר של הבירית, המסדר העתיק והנאצל ביותר של הדרדר, המסדר המהולל ביותר של פטריק הקדוש והמסדר המכובד ביותר של האמבט.
מסדר זיהוי (באנגלית אמריקנית: police lineup), (באנגלית בריטית: identity parade) הוא נוהל חקירתי-משטרתי מיוחד שבמהלכו עד, שראה חשוד בנסיבות מפלילות, מנסה לזהות אותו בתוך קבוצה של אנשים שאינם שונים בהרבה ממנו.
זיהוי כזה מהווה ראיה לכאורה, כי דברי העד נכונים והחשוד הוא שביצע את העבירה.
הנוהל פותח ושוכלל, על מנת להבטיח, ככל האפשר, שלא יבוצע זיהוי שגוי.
בנוסף למסדר הזיהוי התקני, המכונה גם מסדר זיהוי חי, קיימים גם מסדר זיהוי תמונות, מסדר זיהוי מאולתר וזיהוי אקראי.
בנוסף למסדרי זיהוי, שנועדו לזהות חשוד על פי המראה שלו, יש גם מסדרי זיהוי שנועדו לזהות חשוד על פי קולו.
קיימים גם מסדרי זיהוי לחפצים או בעלי חיים.
שיקולים לעריכת מסדר זיהוי חי
היכרות מוקדמת - אם העד הכיר את החשוד, לפני המקרה הפלילי הנחקר, אין תועלת במסדר זיהוי.
אי הכחשת הימצאות במקום - אם החשוד אינו מכחיש את הימצאותו במקום או בנסיבות המתוארות בהודעת העד, לא תהיה תועלת במסדר הזיהוי.
העד לא נחשף למראו של החשוד, חוץ מהמקרה הפלילי - אם תצלום החשוד פורסם באמצעי התקשורת או שהעד נפגש עם החשוד, הערך של עדות המזהה יקטן מאוד, כי לא תהיה ודאות שהזיהוי מתבסס על הזיכרון מהאירוע הפלילי.
קיומם של סימני היכר מובהקים שתוארו על ידי העד - קיום הסימנים האלה, שלא יהיו משותפים עם יתר העומדים במסדר, מבטיח את הזיהוי ומייתר את מסדר הזיהוי.
הסכמת החשוד - ללא הסכמת החשוד אין אפשרות לערוך מסדר זיהוי חי והסירוב להשתתף במסדר זיהוי יכול לפעול לרעת החשוד בבית המשפט.
כושר הראיה של העד ונסיבות שעלולות לפגום בזיכרונו או בעדותו - כושר ראיה ירוד או זיכרון פגום או יכולת שכלית פגומה או הפרעות נפשיות שונות, עלולים לפסול את עדות המזהה מראש, לכן ייתכן שהמאמץ הכרוך בארגון מסדר זיהוי יהיה לשווא.
נוהל עריכת מסדר זיהוי חי
הנוהל המקובל בישראל, שדומה לנוהל המקובל בארצות אחרות, מחייב קבלת הסכמת החשוד להשתתף במסדר זיהוי.
אומנם אפשר, מבחינת החוק, לבצע מסדר זיהוי גם ללא הסכמת החשוד, אך אי נכונות החשוד לשתף פעולה, תבליט אותו לעומת יתר משתתפי המסדר ובכך תיפגע מאוד מהימנות הזיהוי האפשרי.
במהלך הזמן, בתי המשפט קבעו בפסיקותיהם מערכת של כללים שנועדה להבטיח את מהימנות הזיהוי ואלה הכללים העיקריים:
במסדר יעמדו לפחות שמונה אנשים, כולל החשוד.
הניצבים במסדר לא יהיו שונים באופן בולט מהחשוד בצבע עורם, שיערם, קומתם ותכונות גופניות בולטות אחרות.
אם לחשוד יש סימני היכר בולטים, צריך להציב במסדר אנשים הדומים לו בכך.
אם יש לחשוד תכונה גופנית בולטת, שלא ניתן להציב במסדר אנשים נוספים בעלי אותה תכונה, צריך לטשטש או להסתיר את התכונה אצל כל משתתפי המסדר.
החשוד זכאי לבחור לעצמו את המקום בו יעמוד בתוך שורת הניצבים והוא יכול לשנות את מקומו לפני כל ניסיון זיהוי נוסף, אם מדובר בכמה מזהים.
לחשוד זכות לנוכחות עורך דין או נציג אחר מטעמו.
מקובל לתת לחשוד או לנציגו אפשרות להציג שאלות לעד המזהה, מיד לאחר הזיהוי.
ארגון המסדר צריך להיעשות בצורה שלא תאפשר למזהה לראות את החשוד לפני מסדר הזיהוי.
המזהה ימצא בנוכחות איש משטרה מהימן ומנוסה שיובילו אותו למעמד הזיהוי ויבטיח שאף אחד לא רמז למזהה על זהות החשוד, מקומו בשורה או סימן היכר אחר.
עורך המסדר ינהל פרוטוקול מפורט של המתרחש והנאמר במסדר הזיהוי.
מסדר זיהוי תמונות נופל בערכו ממסדר זיהוי חי ובנוסף לכך, הצגת תמונתו של חשוד בפני עד, עלולה לגרום לכך שמסדר זיהוי חי, שיערך לאחר מכן, יאבד את ערכו הראיתי, כי העד עלול לזהות בו לא את האיש שראה מבצע את העבירה, אלא את האיש שראה בתמונה.
משתמשים במסדר זיהוי תמונות רק כשהחשוד מסרב להשתתף במסדר זיהוי חי או שאינו זמין למסדר זיהוי חי (נמלט או שכתובתו לא ידועה) או שהעד המזהה מסרב, מטעמיו הוא, לקחת חלק במסדר זיהוי חי.
ניצול הזדמנות בה החשוד נמצא בסביבת אנשים הדומים לו חיצונית וכך יתבצע מסדר זיהוי חי (פורמלי) ללא ידיעת החשוד גם אם לא הסכים לו מרצונו, מסדר מסוג זה יכול להיעשות במקום שאינו מיועד למסדר זיהוי, כמו מסדרונות או חדרים ציבוריים.
במהלך מסדר זה, נוצר (או יוצרים) מפגש אקראי, ספונטני, בין החשוד למזהה וזאת ללא כל הכנה מוקדמת.
אפשר והמקריות הייתה מכוונת במובן זה שהעד המזהה יופנה ביודעין למקום בו נמצא החשוד.
משקלו של מסדר זה כראיה נתון לשיקול דעתו של בית המשפט בפניו מובאת הראיה.
המקרה הקלאסי של מסדר זה הוא כאשר המתלונן פוגש במקרה (או שלא במקרה) את החשוד במסדרונות תחנת המשטרה.
מסדר קנדה הוא אות הכבוד הגבוה ביותר הניתן בקנדה.
גבוה ממנו רק מסדר ההצטיינות של חבר העמים הבריטי.
אות מסדר קנדה ניתן למי שמקיים את הפסוק מהאיגרת אל העברים "שואף טובה לארצו".
האות ניתן מאז שנת 1967 למי שתרם לאורך חייו תרומה אשר הביאה לשינוי משמעותי לטובה בקנדה, וכן לאנשים שאינם אזרחי קנדה אשר פעלו כל חייהם לשינויו לטובה של העולם.
נכון לפברואר 2014, חברים במסדר קנדה 6,259 חברים.
בראש המסדר עומד מלך קנדה, צ'ארלס השלישי, והמושל הכללי של קנדה משמש בפועל כראש המסדר (Principal Companion).
מועצה מייעצת מציעה את המועמדים לקבלת אות המסדר, והאות מוענק על ידי המושל הכללי.
המסדר הוקם ב-17 באפריל 1967 על ידי המלכה אליזבת השנייה, בעצתו של ראש ממשלת קנדה באותה עת לסטר פירסון.
המסדר נחנך בטקס שנערך ב-1 ביולי 1967 לרגל חגיגות ה-100 להקמת הדומיניון של קנדה.
אות המסדר הראשון הוענק למושל הכללי של קנדה, רולנד מיצ'נר, וב-7 ביולי באותה שנה הוענק אות המסדר ל-90 אנשים נוספים ובהם וינסנט מאסי, לואי סן-לורן, יו מקלינן, גבריאל רוי, דונלד קרייטון, וילדר פנפילד, ארתור ליסמר ומוריס רישאר.
באותה שנה ביקר מיצ'נר בלונדון והעניק למלכה את סיכת ראש המסדר, והיא ענדה את הסיכה לראשונה בקבלת פנים שנערכה בילונייף שבטריטוריות הצפון מערביות ביולי 1970.
המסדר היה למעשה המסדר הראשון הייחודי לקנדה.
קודם להקמתו ניתן לאזרחי קנדה אות מסדר האימפריה הבריטית (בדומה ליתר מושבות הכתר של הממלכה המאוחדת).
בעקבות הקמת מסדר קנדה, הוקמו גם מסדר אוסטרליה ומסדר ניו זילנד.
ישנן שלוש דרגות במסדר קנדה: "שותף" (Companion), "קצין" (Officer) ו"חבר" (Member) - בדרגת חשיבות יורדת.
ניתן להעלות בדרגה את חברי המסדר, אולם נהוג שלא לעשות זאת בחמש השנים הראשונות לאחר קבלת הדרגה הראשונה.
בעת הקמת המסדר היו בו שתי דרגות: שותף וחבר, וכן ניתנה מדליה נפרדת שנקראה "מדליית הכבוד", שנועדה לכבד מעשי אומץ יוצאי דופן.
ב-1 ביולי 1972 הוקם מסדר נפרד - מסדר הכבוד של קנדה, ובמסגרתו ניתנת כיום מדליית הכבוד.
כאשר נעשה שינוי זה, נוספה דרגת ה"קצין" למסדר קנדה, וכל מי שניתנה לו מדליית הכבוד במסגרת מסדר קנדה קודם להקמת מסדר הכבוד של קנדה, הפך לקצין במסדר קנדה, על מנת להפריד בין המסדרים.
אות "שותף" במסדר קנדה (Companions of the Order of Canada בקיצור CC) ניתן למי שעשה פעילות ברמה הגבוהה ביותר למען קנדה או למען העולם.
כ-15 איש מקבלים אות זה מדי שנה, כאשר בכל רגע נתון לא יהיו יותר מ-165 שותפים (למעט שותפי כבוד).
נכון ל-20 בפברואר 2007 היו 168 שותפים במסדר, מהם ארבעה שותפי כבוד.
על פי תקנון המסדר, המשנה למלך של קנדה (הוא המושל הכללי) ובן או בת זוגו מקבלים אות שותף עם כניסתם לתפקיד.
קצין במסדר קנדה (Officers of the Order of Canada ובקיצור OC) ניתן למי שהפגין מידה יוצאת דופן של כישרון ושירות למען קנדה.
64 קצינים ממונים בכל שנה.
אין הגבלה על מספר הקצינים במסדר.
חבר במסדר קנדה (Members of the Order of Canada ובקיצור CM) ניתן למי שעשה פעילות יוצאת דופן למען קנדה או למען קנדים ברמה המקומית או ברמה הפדרלית.
ניתן לקבל למסדר 136 חברים מדי שנה, מבלי הגבלה על מספר החברים.
אות הריבון (האות הניתן למלכה) הוא בצורת פתית שלג עשוי אמייל שמעליו כתר.
במרכז הסמל עלה עץ אדר עשוי אבני אודם על רקע לבן.
סיכת חברי המסדר דומה לאות הריבון.
אות הריבון אות שותף קצין חבר סיכת המסדר
כל אזרחי קנדה זכאים להפוך לחברים במסדר, למעט שופטים פדרליים ופרובינציאליים בזמן תקופת כהונתם.
המועצה המייעצת בוחנת את המועמדויות ובודקת אם המועמדים מתאימים לקבלת האות.
בראש המועצה עומד נשיא בית המשפט העליון של קנדה ובמועצה חברים מזכיר מועצת המלוכה של קנדה והשר הממונה על המורשת של קנדה, וכן נשיא האגודה המלכותית של קנדה ויו"ר איגוד האוניברסיטאות והמכללות של קנדה.
כמו כן במועצה המייעצת חמישה חברים מן המסדר שממונים מבין חברי המסדר לתקופה של חמש שנים.
אם האות ניתן לאדם שאינו אזרח קנדה, נוכח בדיוני הוועדה סגן שר החוץ של קנדה.
נכון לשנת 2008 נתן המסדר 20 אותות של כבוד לאנשים שאינם אזרחי קנדה:
נלסון מנדלה; נשיא דרום אפריקה (1998)